|  |  |
| --- | --- |
|  |  |
|  | 8. april 2024  J.nr. 2024-699 |

**Høringsnotat om udkast til bekendtgørelser på området for infrastruktur for alternative drivmidler til transport**

**Indholdsfortegnelse**

[1. Høringen](#_Toc163815665)

[*1.1.* *Høringsperiode*](#_Toc163815666)

[*1.2.* *Hørte myndigheder, organisationer m.v.*](#_Toc163815667)

[2. Høringssvar](#_Toc163815668)

[*2.1.* *Generelle bemærkninger til de tre udkast til bekendtgørelser*](#_Toc163815669)

[2.1.1. Behov for vejledning om AFI-forordningen](#_Toc163815670)

[*2.2.* *Udkast til bekendtgørelse om Færdselsstyrelsens opgaver og beføjelser samt klageadgang*](#_Toc163815671)

[2.2.1. Færdselsstyrelsens udstedelse og forvaltning af identifikationskoder (ID-koder)](#_Toc163815672)

[*2.3.* *Bemærkninger til udkast til bekendtgørelse om ordregiveres indgåelse af aftaler om retten til at virke som operatør af offentligt tilgængelige ladepunkter*](#_Toc163815673)

[2.3.1. Konkurrencen på ladestandermarkedet](#_Toc163815674)

[*2.4.* *Bemærkninger til udkast til bekendtgørelse om kommuners og regioners ydelse af betaling til operatører af offentligt tilgængelige ladepunkter*](#_Toc163815675)

[2.4.1. Forlængelse af medfinansieringsordningen](#_Toc163815676)

[3. Bekendtgørelser i forhold til udkast til bekendtgørelser](#_Toc163815677)

[*3.1.* *Bekendtgørelse om Færdselsstyrelsens opgaver og beføjelser samt klageadgang*](#_Toc163815678)

[*3.2.* *Bekendtgørelse om ordregiveres indgåelse af aftaler om retten til at virke som operatør af offentligt tilgængelige ladepunkter*](#_Toc163815679)

[*3.3.* *Bekendtgørelse om kommuners og regioners ydelse af betaling til operatører af offentligt tilgængelige ladepunkter*](#_Toc163815680)

# Høringen

## *Høringsperiode*

Et udkast til følgende bekendtgørelser har i perioden fra den 27. februar 2024 til den 19. marts 2024 (21 dage) været sendt i høring hos en række myndigheder, organisationer m.v.:

* Bekendtgørelse om Færdselsstyrelsens opgaver og beføjelser samt klageadgang
* Bekendtgørelse om ordregiveres indgåelse af aftaler om retten til at virke som operatør af offentligt tilgængelige ladepunkter
* Bekendtgørelse om kommuners og regioners ydelse af betaling til operatører af offentligt tilgængelige ladepunkter.

For et mindre antal høringsparter blev høringsfristen dog fastsat til den 7. april 2024 som følge af en fejl ved udsendelse af høringsmaterialet den 27. februar 2024.

Herudover blev de tre udkast til bekendtgørelser offentliggjort på Høringsportalen den 27. februar 2024.

## *Hørte myndigheder, organisationer m.v.*

Nedenfor følger en alfabetisk oversigt over hørte myndigheder, organisationer m.v.

Ud for hver høringspart er det ved afkrydsning angivet, om der er modtaget høringssvar, og om høringsparten i givet fald havde bemærkninger til høringen over udkastet til de tre bekendtgørelser. Det bemærkes, at oversigten er tilpasset i forlængelse af en høringsparts orientering om navneskift, således at en høringsparts nye navn indgår. Høringsparten, som er ophørt, er ikke medtaget.

De Danske Bilimportører har på egen foranledning sendt bemærkninger til de tre udkast til bekendtgørelser.

|  |  |  |  |  |
| --- | --- | --- | --- | --- |
| **Høringspart** | **Høringssvar modtaget** | **Bemærkninger** | **Ingen bemærkninger** | **Ønsker ikke at afgive høringssvar** |
| Andel Energi A/S |  |  |  |  |
| Autobranchen Danmark |  |  |  |  |
| Bilbranchen |  |  |  |  |
| Brancheforeningen Danske Delebiler |  |  |  |  |
| Clever |  |  |  |  |
| Copenhagen Electric |  |  |  |  |
| Danske Regioner | X | X |  |  |
| Danske Speditører |  |  |  |  |
| Dansk e-Mobilitet (en del af Green Power Denmark) | X | X |  |  |
| Dansk Erhverv | X | X |  |  |
| Dansk Industri (DI) og DI Transport |  |  |  |  |
| Dansk Ledningsejerforum |  |  |  |  |
| Dansk Parkeringsforening |  |  |  |  |
| Dansk Transport og Logistik – DTL |  |  |  |  |
| Dansk Vejforening |  |  |  |  |
| Datatilsynet |  |  |  |  |
| De Danske Bilimportører | X | X |  |  |
| Drivkraft Danmark | X | X |  |  |
| E.On |  |  |  |  |
| FDEL |  |  |  |  |
| Forbrugerrådet | X |  | X |  |
| Forenede Danske  Motorejere – FDM |  |  |  |  |
| Foreningen Tekniske Konsulenter for Vejtransport |  |  |  |  |
| KL |  |  |  |  |
| Landdistrikternes Fællesråd |  |  |  |  |
| Norlys |  |  |  |  |
| OK a.m.b.a. |  |  |  |  |
| Rigsrevisionen | X |  | X |  |
| Sperto ApS |  |  |  |  |
| Spirii |  |  |  |  |
| Teknologisk Institut |  |  |  |  |
| Tesla |  |  |  |  |
| Viggo HQ ApS |  |  |  |  |
| Ørsted A/S |  |  |  |  |
| Albertslund Kommune |  |  |  |  |
| Allerød Kommune |  |  |  |  |
| Assens Kommune |  |  |  |  |
| Ballerup Kommune |  |  |  |  |
| Billund Kommune |  |  |  |  |
| Bornholms  Regionskommune |  |  |  |  |
| Brøndby Kommune |  |  |  |  |
| Brønderslev Kommune |  |  |  |  |
| Dragør Kommune |  |  |  |  |
| Egedal Kommune |  |  |  |  |
| Esbjerg Kommune |  |  |  |  |
| Fanø Kommune |  |  |  |  |
| Favrskov Kommune |  |  |  |  |
| Faxe Kommune |  |  |  |  |
| Fredensborg Kommune |  |  |  |  |
| Fredericia Kommune |  |  |  |  |
| Frederiksberg Kommune |  |  |  |  |
| Frederikshavn Kommune | X |  | X |  |
| Frederikssund Kommune |  |  |  |  |
| Furesø Kommune |  |  |  |  |
| Faaborg-  Midtfyn Kommune |  |  |  |  |
| Gentofte Kommune |  |  |  |  |
| Gladsaxe Kommune |  |  |  |  |
| Glostrup Kommune |  |  |  |  |
| Greve Kommune |  |  |  |  |
| Gribskov Kommune |  |  |  |  |
| Guldborgsund Kommune |  |  |  |  |
| Haderslev Kommune |  |  |  |  |
| Halsnæs Kommune |  |  |  |  |
| Hedensted Kommune |  |  |  |  |
| Helsingør Kommune |  |  |  |  |
| Herlev Kommune |  |  |  |  |
| Herning Kommune |  |  |  |  |
| Hillerød Kommune | X |  | X |  |
| Hjørring Kommune |  |  |  |  |
| Holbæk Kommune |  |  |  |  |
| Holstebro Kommune |  |  |  |  |
| Horsens Kommune |  |  |  |  |
| Hvidovre Kommune |  |  |  |  |
| Høje-Taastrup Kommune |  |  |  |  |
| Hørsholm Kommune |  |  |  |  |
| Ikast-Brande Kommune |  |  |  |  |
| Ishøj Kommune |  |  |  |  |
| Jammerbugt Kommune |  |  |  |  |
| Kalundborg Kommune |  |  |  |  |
| Kerteminde Kommune |  |  |  |  |
| Kolding Kommune |  |  |  |  |
| Københavns Kommune |  |  |  |  |
| Køge Kommune |  |  |  |  |
| Langeland Kommune |  |  |  |  |
| Lejre Kommune |  |  |  |  |
| Lemvig Kommune |  |  |  |  |
| Lolland Kommune |  |  |  |  |
| Lyngby-Taarbæk  Kommune |  |  |  |  |
| Læsø Kommune |  |  |  |  |
| Mariagerfjord Kommune |  |  |  |  |
| Middelfart Kommune |  |  |  |  |
| Morsø Kommune |  |  |  |  |
| Norddjurs Kommune |  |  |  |  |
| Nordfyns Kommune |  |  |  |  |
| Nyborg Kommune |  |  |  |  |
| Næstved Kommune |  |  |  |  |
| Odder Kommune |  |  |  |  |
| Odense Kommune |  |  |  |  |
| Odsherred Kommune |  |  |  |  |
| Randers Kommune |  |  |  |  |
| Ringkøbing-Skjern  Kommune |  |  |  |  |
| Ringsted Kommune |  |  |  |  |
| Roskilde Kommune |  |  |  |  |
| Rudersdal Kommune |  |  |  |  |
| Rødovre Kommune |  |  |  |  |
| Samsø Kommune |  |  |  |  |
| Silkeborg Kommune |  |  |  |  |
| Skanderborg Kommune |  |  |  |  |
| Skive Kommune |  |  |  |  |
| Slagelse Kommune |  |  |  |  |
| Solrød Kommune |  |  |  |  |
| Sorø Kommune |  |  |  |  |
| Stevns Kommune |  |  |  |  |
| Struer Kommune |  |  |  |  |
| Svendborg Kommune |  |  |  |  |
| Syddjurs Kommune |  |  |  |  |
| Sønderborg Kommune |  |  |  |  |
| Thisted Kommune |  |  |  |  |
| Tønder Kommune |  |  |  |  |
| Tårnby Kommune |  |  |  |  |
| Vallensbæk Kommune |  |  |  |  |
| Varde Kommune |  |  |  |  |
| Vejen Kommune |  |  |  |  |
| Vejle Kommune |  |  |  |  |
| Vesthimmerlands Kommune |  |  |  |  |
| Viborg Kommune |  |  |  |  |
| Vordingborg Kommune |  |  |  |  |
| Ærø Kommune |  |  |  |  |
| Aabenraa Kommune |  |  |  |  |
| Aalborg Kommune |  |  |  |  |
| Aarhus Kommune |  |  |  |  |
| Region Hovedstaden |  |  |  |  |
| Region Midtjylland |  |  |  |  |
| Region Nordjylland |  |  |  |  |
| Region Sjælland |  |  |  |  |
| Region Syddanmark |  |  |  |  |

# Høringssvar

Nedenfor gengives de væsentligste punkter i de indkomne høringssvar til de tre udkast til bekendtgørelser.

Transportministeriets bemærkninger til høringssvarene, herunder om der er foretaget ændringer i anledning af høringssvarene, fremgår med kursiv.

Under pkt. 3 er det opsummeret, hvilke ændringer der er foretaget i forhold til de udkast til bekendtgørelser, som har været i offentlig høring. Her omtales også ændringer, som ikke har baggrund i modtagne høringssvar, men er foretaget på Transportministeriets egen foranledning.

Bemærkninger af generel politisk karakter samt forslag og bemærkninger, der ikke vedrører de tre udkast til bekendtgørelser, indgår ikke i notatet.

Transportministeriet kan for en fuldstændig gennemgang af samtlige indsendte synspunkter henvise til høringssvarene, som er offentliggjort til Høringsportalen.

## *Generelle bemærkninger til de tre udkast til bekendtgørelser*

**Frederikshavn Kommune**, **Hillerød Kommune** og **Dansk Erhverv** har ingen bemærkninger til de tre udkast til bekendtgørelser.

**De Danske Bilimportører** og **Danske Regioner** har ingen bemærkninger til udkastet til bekendtgørelse om Færdselsstyrelsens opgaver og beføjelser samt klageadgang.

**Danske Regioner** har ingen bemærkninger til udkastet om bekendtgørelse om ordregiveres indgåelse af aftaler om retten til at virke som operatør af offentligt tilgængelige ladepunkter.

**Drivkraft Danmark** bemærker, at organisationen bakker op om de foreslåede ændringer af de tre bekendtgørelser.

**Dansk e-Mobilitet** ser overordnet positivt på de foreslåede ændringer i de tre udkast til bekendtgørelser, idet organisationen dog har enkelte konkrete bemærkninger til bekendtgørelserne, som er nærmere omtalt nedenfor.

**Rigsrevisionen** vurderer, at de tre udkast til bekendtgørelser ikke omhandler revisions- eller regnskabsforhold i staten eller andre offentlige virksomheder, der revideres af Rigsrevisionen. På den baggrund har Rigsrevisionen ikke behandlet høringen yderligere.

**Forbrugerrådet Tænk** vurderer, at de tre bekendtgørelser ligger uden for organisationens for tiden prioriterede arbejdsområder og vil derfor undlade at forholde til sig til høringen. I forlængelse heraf anfører Forbrugerrådet Tænk, at organisationen således ikke kan tages til indtægt for at støtte bekendtgørelserne eller for at gøre det modsatte.

### Behov for vejledning om AFI-forordningen

**Dansk Erhverv** gør opmærksom på, at der er et stort behov for generel vejledning, om hvorledes AFI-forordningens bestemmelser konkret skal forstås. I den forbindelse efterspørges det, at Færdselsstyrelsen som tilsynsmyndighed kommunikerer og fremlægger, på hvilket grundlag der vil blive ført tilsyn med AFI-forordningens bestemmelser. Endelig opfordres der til, at Færdselsstyrelsen udarbejder en dansk vejledning om AFI-forordningen.

*Transportministeriet er opmærksom på behovet for vejledning om AFI-forordningen. Transportministeriet vil sikre, at der udarbejdes et nationalt vejledningsmateriale om regler i AFI-forordningen.*

*Bemærkningerne giver ikke anledning til ændringer i bekendtgørelsesudkastene.*

## *Udkast til bekendtgørelse om Færdselsstyrelsens opgaver og beføjelser samt klageadgang*

### Færdselsstyrelsens udstedelse og forvaltning af identifikationskoder (ID-koder)

**Drivkraft Danmark** oplyser, at organisation bakker op om den rolle, som Færdselsstyrelsen får i forhold til at sikre datahåndtering samt udstedelse og forvaltning af ID-koder.

*Transportministeriet noterer sig Drivkraft Danmarks positive høringssvar og bemærker, at Færdselsstyrelsen efter den kommende bestemmelse i AFI-lovens § 12, stk. 2, med udkastet til bekendtgørelse bemyndiges til at fastsætte regler om udstedelse og forvaltning af identifikationskoder som følge af, at Færdselsstyrelsen forventes at blive udpeget til identifikationsregistreringsorganisation (IDRO) i Danmark.*

**Dansk e-Mobilitet** bemærker i forhold til den foreslåede delegation af transportministerens beføjelse til at fastsætte nærmere regler om udstedelse og forvaltning af ID-koder, at organisationen gennem mange år har administreret ID-koder for offentligt tilgængelige ladepunkter. I forlængelse heraf anfører **Dansk e-Mobilitet**, at organisationen gerne deltager i en dialog om den fremadrettede administration af området.

*Da Færdselsstyrelsen vil blive ansvarlig for fastsættelse af regler om udstedelse og forvaltning af ID-koder, vil Transportministeriet orientere Færdselsstyrelsen om, at Dansk e-Mobilitet gerne indgår i en dialog om den fremtidige udstedelse af ID-koder til ladeoperatører og udbydere af mobilitetstjenester og administrationen af området.*

## *Bemærkninger til udkast til bekendtgørelse om ordregiveres indgåelse af aftaler om retten til at virke som operatør af offentligt tilgængelige ladepunkter*

### Konkurrencen på ladestandermarkedet

**Dansk e-Mobilitet** støtter fjernelsen af 10 pct.-reglen, idet det anføres, at den hovedsageligt har bidraget til forvirring og tvivl for både ordregiver og ladeoperatør, når det skulle vurderes, hvad »begrænset konkurrence« bestod i.

**De Danske Bilimportører** udtrykker bekymring i forhold til, at konkurrencen på lademarkedet svækkes, hvis den gældende bekendtgørelse om ordregiveres indgåelse af aftaler om retten til at virke som operatør af offentligt tilgængelige ladepunkter ophæves. Bekymringen beror på, at ordlyden i AFI-forordningen er langt mindre konkret end bekendtgørelsen, når det kommer til, hvordan offentlige myndigheder skal understøtte konkurrencen på lademarkedet.

I forhold til at understøtte konkurrencen på lademarkedet anfører **De Danske Bilimportører** videre, at det må være uklart for en offentlig myndighed, når et konkret krav om en maksimal rabat på 10 pct. til egne abonnenter, afløses af et ukonkret krav om rimelige priser. I forlængelse heraf anføres det, at uklarheden kan være med til at svække konkurrencen, som Konkurrencerådet i forvejen er bekymret for. I tilknytning hertil anføres det, at **De Danske Bilimportører** støtter Konkurrencerådets syv anbefalinger i rapporten om konkurrence på markedet for opladning af elbiler, og at det er organisationens opfattelse, at de syv anbefalinger i rapporten bør indarbejdes i dansk lovgivning.

Endelig anfører **De Danske Bilimportører**, at det er organisationens opfattelse, af AFI-forordningen ikke er til hinder for, at nationale anbefalinger kan anvendes som vejledende for, hvorledes forordningens bestemmelser om »rimelige og ikkediskriminerende priser« bør håndhæves i praksis.

*Det er Transportministeriets opfattelse, at det fremover vil være artikel 5 i Europa-Parlamentets og Rådets forordning (EU) 2023/1804 af 13. september 2023 om etablering af infrastruktur for alternative drivmidler (herefter AFI-forordningen), som vil udgøre regelgrundlag i forhold sikring af rimelige, let og klart sammenlignelige, gennemsigtige og ikkediskriminerende priser på lademarkedet. AFI-forordningens artikel 5 suppleres dog i forhold til krav om prisgennemsigtighed af forordningens præambelbetragtning 33, hvoraf det følger, at priserne for opladning bør være rimelige og bør ikke overstige omkostningerne plus en rimelig fortjenstmargen.*

*Som følge heraf vurderer Transportministeriet, at det vil være uforeneligt med AFI-forordningen at opretholde reglerne i § 3 i den gældende bekendtgørelse.*

*Som også anført i lovforslag nr. L 105 om ændring af lov om infrastruktur for alternative drivmidler til transport forventes det, at Europa-Kommissionen vil offentliggøre »Spørgsmål og svar« i tilknytning til AFI-forordningen. Når de nævnte »Spørgsmål og svar« foreligger, vil Transportministeriet tage stilling til behovet for nærmere national vejledning om rimelig og ikkediskriminerende priser.*

*I forhold til Konkurrencerådets rapport om konkurrence på markedet for opladning af elbiler (december 2023) skal Transportministeriet oplyse, at stillingtagen til, om rapporten skal give anledning til lovændringer, ikke ligger inden for rammerne af udstedelse af tre de bekendtgørelser på AFI-området.*

*Bemærkningerne giver ikke anledning til ændringer i bekendtgørelsesudkastene.*

## *Bemærkninger til udkast til bekendtgørelse om kommuners og regioners ydelse af betaling til operatører af offentligt tilgængelige ladepunkter*

### Forlængelse af medfinansieringsordningen

**Dansk e-Mobilitet**, **De Danske Bilimportører** og **Danske Regioner** støtter, at medfinansieringsordningen om kommuners og regioners mulighed for at yde betaling til operatører af offentligt tilgængelige ladepunkter forlænges med et år.

**Danske Regioner** nævner også, at en region i forhold til forslaget om forlængelsen på ét år frem til udgangen af 2025 bemærker, at fristen med fordel kan forlænges frem til udgangen af 2026, da den derved vil følge tidshorisonten for, hvornår den kommende, skærpede EU-regulering kræver opsætning af et øgede antal ladestandere.

*Transportministeriet lægger op til at evaluere medfinansieringsordningen i 2025 og der vil i den forbindelse blive taget stilling til, om medfinansieringsordningen skal videreføres efter 2025. Dette fremgår af lovforslag nr. L 105 om ændring af lov om infrastruktur for alternative drivmidler til transport. Lovforslaget blev vedtaget den 4. april 2024.*

# Bekendtgørelser i forhold til udkast til bekendtgørelser

## *Bekendtgørelse om Færdselsstyrelsens opgaver og beføjelser samt klageadgang*

I forhold til det udkast til bekendtgørelse, der har været i offentlig høring, er der i det vedhæftede udkast til bekendtgørelse ikke foretaget indholdsmæssige ændringer.

Der er dog foretaget ændringer af redaktionel og lovteknisk karakter.

## *Bekendtgørelse om ordregiveres indgåelse af aftaler om retten til at virke som operatør af offentligt tilgængelige ladepunkter*

I forhold til det udkast til bekendtgørelse, der har været i offentlig høring, er der i det vedhæftede udkast til bekendtgørelse ikke foretaget ændringer.

## *Bekendtgørelse om kommuners og regioners ydelse af betaling til operatører af offentligt tilgængelige ladepunkter*

I forhold til det udkast til bekendtgørelse, der har været i offentlig høring, indeholder det vedhæftede udkast til bekendtgørelse følgende indholdsmæssige ændringer:

* Med henblik på at tydeliggøre at EU’s statsstøtteregler skal overholdes ved kommuners og regioners ydelse af betaling til operatører af offentligt tilgængelige ladepunkter, er der indsat en ny bestemmelse herom i bekendtgørelsen.